Tono S.

**Anton Suchota**, známy pod umeleckým menom **Tono S.** (resp. **Anton Suchota**, **Tono Suchota**, **Sousedovic Toníček**, **Suchý Antonio**, **Antonio Sucharez**) je slovenský raper, v súčasnosti pôsobiaci ako sólo umelec alebo člen projektu Ultrazvuk, ktorý tvorí s rapperom Vecom a jedna tretina zoskupenia GR TEAM. Je známy svojim typickým vtipným nádychom rapovania. Okrem iného je známy aj tým, že je jeden z mála raperov, ktorí nepoužívajú vulgarizmy vo svojich textoch (ak áno, tak vo veľmi malom množstve). Redakcia Refresher ho zaradila medzi špičku českých a slovenských MC's najmä vďaka punchlines, ale musí aj byť komplexnou osobnosťou s celým radom rôznych vlastností.  Má schopnosť vtipne obohatiť a úderne vypointovať vtipné riadky, teda punchlines. Mnoho rapperov na to zabúda, ich texty majú síce nejaký začiatok, stred a koniec, ale žiadne zapamätateľné highlighty. To však považuje redakcia za fatálnu chybu, pretože ako raz povedal *Branči Kováč*; *„punchline je základnou jednotkou lyrickej zdatnosti“*. Na svojom konte má 2 sólo albumy a 1 spoločný album s Beyuzom. Okrem týchto sa spoločne s Gramo Rokkaz podieľal na ďaších dvoch albumoch.

## Hudobná kariéra
Tono S. začal byť na hudobnej scéne aktívny zhruba od prelomu rokov 1999 - 2000. Má účasť na 4 skladbách na *„[[Projekt 22 - Toto je skutočnosť|Projekte 22 - Toto je skutočnosť]]“*, ktorý je výsledok raperov skupiny Mater (Tono S. - vtedajší Jašter, Rebel), Nenapraviteľného Decka a Analytika. Tento projekt vyšiel v roku 2004.
V rokoch 2002 - 2004 boli písané texty na demo vtedy trojčlennej skupiny Mater (Tono S. - vtedajší Jašter, Rebel, Rene - DJ Karenko) s názvom *„Materiál“*, ktorý vyšiel v roku 2006. Obsahuje 11 skladieb (desať + inštrumentálny skit) a medzi hostí sa zaradili Metys, Decko, Winky na base a Oné Analytik. Ich nevulgárny, čistý a zrozumitelný štýl boli vtedy spolu s ich vekom len plusmi.
Po tom, ako sa stali súčasťou labelu Gramo Rokkaz, vyšiel v roku 2009 voľne stiahnuteľný mixtape znova od skupiny Mater, no tentokrát už len od dvojčlennej zostavy. Názov mixtapu je *„[[Pre tých, čo zabudli: Toto je rap!]]“*. Má 19 skladieb, je mixovaný DJom Metysom a obsahuje intro, outro, 4 remixy a celkovo 13 vtedy úplne nových vecí. Môžeme tu nájsť hostí v podobe Decka, Danosťa, Opaka, PanTaua, Atakera a aj DJa Mika, ktorý sa spolu s autorom mixu Metysom postaral o pár skrečov. Chalani skupiny Mater boli podporení shout-outmi účasťou Moeho, Boy Wondera, Monsinora Separa, či Turbo Tho.  Počas Maylayovej návštevy v Bratislave koncom roka 2009 vznikla skladba *„Kolabo na kolene“*, v ktorej rapuje okrem Tona S., Decka a Danosťa aj Maylay Sparks a K Sluggah. O hudbu sa postaral Analytik a o skreče zas DJ Metys.

V roku 2010 vyšiel z dielne Gramo Rokkaz vôbec prvý sampler na Slovensku s názvom *„[[2010:Manifest]]“*. Nájdeme tu tvorbu šiestich raperov (Tono S., Danosť, Decko, Rebel, Separ a Dame), piatich producentov (Smart, Analytik, Dame, Lkama a Deryck) a dvoch djov (DJ Metys, DJ Miko). CD obsahuje 16 skladieb a objavili sa tu štyria hostia, Opak, Supa a dvaja členovia skupiny Zlá Strava - Labrak a Osma. Tono S. sa objavil na ôsmich skladbách z albumu (*„Manifest“*, *„Cítim zodpovednosť“*, *„Nemožem ich mať všetky“*, *„Mňa nedostane“*, *„Teraz mám to, čo ty iba chceš“*, *„Čakáš spravodlivosť“*, *„Reagujem!“*, *„ Úplne inde“*,). 10. mája 2014 vyšiel oficiálny re-upload sampleru na Youtube. Po tomto albume mal Tono S. rôzne featuringy, hlavne na albumoch pri kolegoch z Gramo Rokkaz. 13. júla 2011 vyšiel album *„[[Čo sa stalo?!]]“*  od rapovej trojice skupiny DMS (Dame, Monsignor Separ, Smart) na ktorom bol Tono S. pozvaný ako hosť na dvoch skladbách (*„Máme čo povedať“*, *„Odkaz“*). Čo sa týka mixtapov, Tono S. sa objavil na dvoch. Prvá spolupráca prišla na diele *„Laydak mjuzik“*, kde Tono S. rapoval do beatu od Lkamy a o mixovanie sa postaral DJ Miko. Ďalšia spolupráca bola na albume *„[[Hi100ria]]“* od Luzera a Lkamy skladbou *„Napoleon“*, taktiež s Danosťom.

### Album ''„Univerzálny hráč“''
Tono S. mal ešte dlhšie pred vydaním albumu napísané niektoré texty, ktoré mal robiť spoločne s Rebelom ako skupina Mater. Medzitým však Tono S. písal nejaké sólo texty na mixtapy a celkom sa mu to zapáčilo a tak začal dopisovať rozrobené texty a písať úplne nové. Materiál sa mu tak nakopil, že alternatíva spraviť sólo album bola veľmi výhodná vec. Debutový sólo-album *„[[Univerzálny hráč]]“*  vyšiel 29. augusta 2012 vydavateľstvom GRAMO ROKKAZ, s.r.o. ako CD album. Na albume sa nachádza 16 skladieb s viacerými hosťami, medzi ktorými boli napríklad členovia skupiny Gramo Rokkaz, Boy Wonder, Lyrik, Strapo alebo Zverina. O hudobné podklady sa postarala rovnako pestrá zostava, medzi inými aj Smart, DJ Metys, Analytik, Deryck, Majstro, Fellovič, Mugis a Skunk-fu. Scratche na albume si zobral na starosť DJ Miko a DJ Spinhandz. Album obsahuje tri videoklipy. Ako prvá z troch vyšla skladba *„Iný“*. Začala sa natáčať ešte koncom zimy 2012 pri petržalskom Draždiaku, no a réžiu si na starosť zobral sám Tono S. Na kameru, strih a samotnú postprodukciu dohliadal Ivan Kollár. 12. decembra 2012 vyšiel klip s názvom skladby *„Sa mi sníva?“*, ktorý má k júlu 2015 viac ako 220 500 prehratí na oficiálnom Gramo Rokkaz kanáli na YouTube. Ďalší videoklip *„Nezvaný hosť“* vyšiel podstatne neskôr, avšak má viac prehratí ako prvé dva vidoklipy. Má k júlu 2015 viac ako 1 058 000 prehratí. Texty albumu sa nedajú presne definovať, keďže každý singel je o niečom inom, najčastejšie Tono S. rapuje o ťažkom, rýchlom, nepredvídateľnom, ale aj peknom a šťastnom živote, ale môžeme aj objaviť skladbu napríklad o Bohu (*„Modlitba“*). Ďalej je možné nájsť na albume históriu autora, ako aj skupiny Mater, ktorú tvorí spoločne s Rebelom. Názov skladby je *„Chlapci“* a je na albume v poradí deviata.

Album krstil spoločne so Strapovým albumom *„[[23]]“* na turné „Že či sú zlí?“. Prvý krst sa konal v Prahe v septembri 2012. Krst pre slovenských fanúšikov bol 5. októbra 2012 v Bratislave.

#### Cover albumu
Riešenie grafiky coveru si pripravil Tono S. v spolupráci s Veronikou Donutkovou a Nabisom. Cover albumu obsahuje dres zavesený vešiakom na skrinke s číslom 1. Dres nesie číslo „75“ a nápis „Suchota“. Číslo 75 si na dres vybral Tono S. práve preto, lebo mu najviac vystihovali jeho iniciály, číslo 7 predstavuje písmeno T (Tono) a číslo 5 písmeno S (Suchota).

### Tono S. ako hosť
#### V Gramo Rokkaz
Po svojom debutovom albume napísal Tono S. mnoho textov. Objavil sa na albume Separa (vtedajšieho skupinového kolegu), ktorý vydal 31. októbra 2012 svoj debutový album *„Buldozér“*. Separ vytvoril preto tento album, lebo mal dojem, že v Gramo Rokkaz je strašne veľa členov a málo albumov. Ďalej Tono S. hosťoval na albumoch rapera Decka s názvom albumov *„[[Utečenec]]“*  a *„[[Kronikár]]“* .

#### Pri ostatných intrepretoch
Tono S. mal spoločne so Strapom dve skladby, ktoré prezentovali na turné „Že či sú zlí?“. Jedna skladba (*„Nečakaj“* ) sa nachádza na albume *„[[Univerzálny hráč]]“* a druhá (*„Vždy som taký bol“* ) na sólo albume *„[[23 (album)|23]]“*  od Strapa. Ďalšia spolupráca fungovala s DJ Fatteom a Restom skladbou *„Milujem túto dobu“*, potom sa objavila skupina Mater na Mugisovom albume *„[[Závet]]“*, kde spolu s Mugisom a Spinhandzom vypracovali skladbu *„Slovenske Pohlady“*. 7. februára 2012 vyšiel voľne stiahnuteľný online album *„[[Dillalog]]“*, kedy oslavoval „J Dilla“ svoje 38. narodeniny. Na albume hosťuje okrem ostatných členov Gramo Rokkaz aj Tono S. skladbou *„Neni mi pomoci“*. Ďalšia spolupráca Tona S. a celého Grama Rokkaz so Spirit Music vzišla po nahraní tracku *„Čo by si vrátil späť“*, ktorá patrí do Grimasovho producentského albumu tretieho v poradí - *„[[Heartbeat]]“*. Tono si pripravil v skladbe refrén, ostatní členovia Gramo Rokkaz sa postarali o slohy.

Každoročne sa na začiatku letných prázdnin koná na bratislavských Zlatých Pieskoch rapový a Djský festival Hip Hop žije. Zúčastňuje sa ho takmer celá najväčšia scéna Českých a Slovenských raperov. V piatok 26. júna 2015 sa začínal konať 3. ročník tohto festivalu. K príležitosti tohto festivalu narepovalo 27 raperov z Česka a Slovenska na beat DJ Wicha na skladbu *„#27“*. Je to najväčší "feat" československej scény. Medzi nimi prispel na skladbu aj Tono S. svojimi veršami. Okrem neho sa na majku vystriedali Separ, Otecko, Zverina, Decko, Majself, Supa, Ego, Vladimir 518, Refew, Momo, Slipo, Danosť, Elpe, Paulie Garand, Idea, Čistychov, DNA, Rebel, Indy, Jay Diesel, Moe, Opak, Delik, BCL, Dame, Majk Spirit. Chalani natočili aj videoklip k tejto skladbe, ktorú mali na starosti Michal Nemtuda a Peter Vaněk. Tono prednáša svoj rap za asistencie Decka a Danosťa.

### Album ''„1“'' s [[Gramo Rokkaz]]

26. februára 2014 vydal label Gramo Rokkaz prvý album ako skupina - GR Team. Na albume sa okrem členov Gramo Rokkaz (Tono S., Rebel, Decko, Danosť) objavili aj Separ, Rest, Paulie Garand, či Idea. Producentskú stránku mali okrem iného na starosti Lkama, DJ Wich, Grimaso, Deryck, DJ Metys, DJ Miko, DJ Spinhandz alebo DJi z 1210 Symphony. Na klasickej verzii albumu sa nachádza 15 skladieb, na deluxe verzii je 36 skladieb z toho 15 čisto beatov. Z 21 skladieb sa Tono S. podielal na 13. Každý raper zo štvorice má na albume aspoň jednu sólo skladbu. Tono S. si pripravil na album dve sólo skladby. Skladbu *„Pán Člajn“*, ktorá sa nachádza na hlavnom trackliste a bonusovú skladbu *„Staraj sa o seba!“*. Skladbou *„Pán Člajn“*, chcel Tono S. poukázať na svoje vtipné punchlines, o beat sa postaral Mugis. 4. mája 2015 vyšiel aj videoklip na túto skladbu. Tono v ňom rapuje v lese a vyjadruje svoje riadky trefnými gestami a zábavnými grimasami, pričom to čo sa mu nepáči jednoducho spáli. V klipe sa objavil aj MC Gey z Ty Nikdy Labelu. Okrem tejto skladby Mugis urobil hudbu aj na *„Príbehy z ulice 2“*. Na skladbu *„Staraj sa o seba!“* bol taktiež spravený videoklip. O hudbu sa postaral slovenský producent Godot, réžiu a post-produkciu videoklipu si vzala na starosť Veronika Donutková (tak isto ako pri videoklipe Pán Člajn) za asistencie Šmejdyho z Dark Hand. Ten sa postaral aj o kameru, pred ktorú sa okrem samotného autora skladby postavila aj slovenská herečka Petra Polnišová. Nahrávanie skladby sa konalo v štúdiu Bodák Records. Na oficiálnom kanáli Gramo Rokkaz   na YouTube má k decembru 2015 viac ako 700 000 prehratí.

### Album ''„Návraty“'' s [[Beyuz]] (produkcia)
Tono S. nachystal spoločne s producentom Beyuzom album, ktorý nesie názov *„[[Návraty]]“*. Tono S. aj napriek tomu, že v albume rapuje sám, nenazýva tento album ako sólový, pretože tvrdí, že má rovnakú zásluhu na ňom ako jeho producentský kolega Beyuz. Nahrávanie albumu, ktoré sa začalo v apríli 2013 vypustením singla Mŕtva chémia sa ťahalo takmer rok. Počas čakania na vypustenie albumu vyšli na oficiálnom YouTube kanáli Tona S. dve videá zo štúdia nahrávania. Beyuz v albume hľadá krásu v pesničkách z dôb dávno minulých. Album nás vracia do čias gentlemanov a poctivej hudby. Jedná sa o materiál, ktorý ocení len náročný poslucháč. Nachádza sa tu 10 skladieb, Tono S. z toho v siedmych rapuje, v intre s názvom *„Vítame vás“* predstavuje tvorcov albumu, čiže seba a Beyuza a dve skladby sú nazvané tzv. medzihry (*„Práca šlachtí“*, *„Medzihra“*). Najpopulárnejšia skladba z albumu je bezpochyby dielo *„Mŕtva chémia“*, ktorá má k júlu 2015 na YouTube viac ako 262 000 pozretí, avšak nevyšla na oficiálnom kanáli Gramo Rokkaz ale na kanáli Tono Suchota. V autobiografickom diele sa Tono S. opísal v skladbe *„Nudný chalan“*.

#### Cover albumu
Na covere albumu sa nachádzajú autori na ulici mesta, ktorí stoja vedľa zaparkovaných áut. Ilustrácie sú od Ivana Kasaja a foto od Veroniky Donutkovej.

### Album ''„Fičúringy“''
Album s názvom *„Fičúringy“* vyšiel 29. júla 2015, ako prvý album členov Gramo Rokkaz v tomto roku. Okrem neho majú vydávať svoje sólo albumy ešte Decko a Danosť. Album nazval veľmi výstižne, tým podotkol o čo v albume pôjde - každá skladba bude mať apoň jedného hosťa. Na albume nechýbajú členovia Gramo Rokkaz, ale aj hostia, ako: Rest, Strapo, Boy Wonder, LA4, MC Gey alebo Otis. O hudbu a produkciu na albume sa postarali Majstro, Dubas, Deryck, JSM alebo B.eye. Album Tono nazval veľmi úprimne keď dal jasne najavo spolupráce, ktoré považuje za dobré vzťahy s ostatnými interprétmi:  Prvý singel z albumu vyšiel 23. júna 2015 a nesie názov *„Hádaj, kto je späť!“*. Na skladbe rapujú okrem Tona aj ostatní členovia skupiny GR Team, produkciu zabezpečil Deryck. Album sa nahrával v štúdiu Konečná. Počas čakania na vydanie albumu vyšli okrem snippetu 3 ochutnávky z 3 rôznych skladieb. Prvá ochutnávka s názvom *„Polnoc“* vyšla ešte 10. júna. Predstavil tu album a oboznámil fanúšikov s tvrdou prácou za mikrofónom. Ďalšou ochutnávkou bola Tonova sloha zo skladby *„Profi hejter“*, na ktorej rapuje spoločne so Strapom. Upozornil tu fanúšikov na dátum vydania albumu a oboznámil ich tým, že si svoj album nahral a nastrihal sám, za pomoci vlastného mikrofóna a všetkej ostatnej techniky. Taktiež upozornil že za jeho prácou nie je nič odfláknuté, ale že celé slohy nahrával na jedenkrát a zbytočne to nekúskoval a nespájal počítačom. Treťou a poslednou ochutnávkou Tonovho rapu z albumu vyšlo 22. júla s názvom ochutnávky *„To sme my“*. Okrem Tona rapuje v ochutnávke aj hosť tejto skladby Danosť. Za pomoci sponzora Rooftop shop si Tono S. pripravil súťaž s názvom *„Nájdi si svoju krabicu“*. Súťaž spočíva v tom, že Tono schová každý z piatich týždňov od vydania albumu jednu krabicu buď niekde v Bratislave alebo v iných mestách a kto prvý podľa súradníc alebo adresy nájde túto krabicu môže si z nej zobrať tovar buď z Rooftop shopu alebo z merchu Gramo Rokkaz. 30. júla, deň po vydaní albumu bola v PRAOTEC music bare v Bratislave release party, na ktorej sa okrem Tona zúčastnil aj Lkama.
Prvý klip vyšiel 9. augusta 2015 na skladbu *„Recept na úspech“*, kde Tono S „laboratórne“ ako učiteľ „chémie“ repuje o nesprávnom a v mnohých prípadoch reálnom prístupe, ktorým si mnohí noví autori snažia uľahčiť cestu ku sláve a peniazom.  začína svoju sarkastickú novinku a ďalej vraví, že jeho recept funguje na 100%, pretože výsledky vidí všade okolo seba. V jeho desiatich bodoch sa určite nájde značná časť slovenskej hip-hopovej scény. Zaujímavosťou skladby je, že Tono ju narapoval na jeden take, čo v preklade znamená, že vyšla od neho do mikrofónu v súvislej podobe presne tak ako na koncertoch bez strihaní sloh. Rap sa nestrihá, Tono to podáva súvisle strofu za strofou a verš za veršom. Hudbu produkoval Majstro z Gramo Rokkaz a o videoklip sa postaral samotný Tono v spolupráci s Veronikou Donutkovou. Skreče pripravil DJ Metys. Po tomto „sólo“ klipe si Tono S. pripravil za spoločnosti Resta z Ty Nikdy ďalší klip k albumu Fičúringy k skladbe *„Opakuj po mne“*. Tento klip vyšiel až v novembri 2015. Nahrávanie skladby prebehlo v štúdiu Konečná a Paláci Medicejskom a klip sa odohráva na nejakom sídlisku na lokálnom basketbalovom ihrisku, kde má Tono s Restom menšiu párty s ich najbližšími. O post-produkciu a kameru sa postaral Matúš Mikuláši, ktorý spoločne s Tonom vytvoril aj námet a scenár klipu. Skladba je aj o tom, že občas treba vypnúť a oddychovať.

### Rok 2015
Cez leto 2015 sa, ako už je v Gramo Rokkaz zvykom, vydal Tono na *SUPPORT YOUR LOCAL HUSTLER*. Táto akcia spočíva v tom prísť ako interpret k ľuďom čo najbližšie a ponúknuť merch. Tono S. od 8. augusta do 11. augusta obehal 10 slovenských miest: Bratislavu, Trenčín, Žilinu, Martin, Poprad, Prešov, Košice, Banskú Bystricu, Nitru, Trnavu. Po letnom vydaní sólo albumu *„[[Fičúringy]]“* sa Tono S. objavil ešte na treťom albume Decka s názvom *„[[Diabol nosí bradu]]“*, tu sa nachádza na dvoch skladbách. Jedna vec je spoločná skladba so zoskupením GR Team - názov skladby: *„G.R.T.E.A.M.“* Druhá skladba je remix na skladbu *„2 a pol chlapa“* z Tonovho albumu. O remix sa postaral producent OrtoDogz. 21. decembra 2015 vydali členovia Gramo Rokkaz Špeker & Boco klip na skladbu *„Furt“* z ich pripravovaného albumu. Tono S. má na skladbe refrénovú slohu. Jeho flow (prednes rapu) sa veľmi podobá s flowom amerického Snoop Dogga. O režii videa se postaral Matúš Mikuláši.

## Diskografia
### Štúdiové sólo albumy

### Štúdiové albumy (s [[Mater (hudobná skupina)|Mater]])

### Mixtapy
* 2013: *Tréning* (+ DJ Metys)

### Štúdiové albumy (s [[Gramo Rokkaz]])

## Externé odkazy
*  www.artattack.sk - Radio Head Awards 2015 – o nominácie sa uchádzajú… (2016)
*  www.artattack.sk - Tono S. Fičúringy Túr 2015 – turné plné hudby, rapu a skills (2015)
*  www.artattack.sk - Tono S. miluje muziku (2012)

## Referencie

Kategória:Slovenskí reperi